Shalom! Tere õhtust!
Eetris on TV7 lisraeli Uudised Jeruusalemmast.
Põhiteemad -
Iisrael ja Saksamaa tähistavad diplomaatiliste suhete 50. aastapäeva.
Saksa kaitseminister lubas kuulata Iisraeli
seoses Iraaniga sõlmitava tuumaleppega.
USA hoiatab Iraani provokatsioonide eest
ja jälgib Jeemenisse suunduvat kaubalaeva saatvaid Iraani sõjalaevu.
Saksamaal riigivisiidil viibiv president Reuven Rivlin
ühines oma Saksa kolleegi president Joachim Gauckiga
Berliini Filharmooniasaalis,
et tähistada diplomaatiliste suhete sõlmimise 50. aastapäeva.
Peamiselt tseremoniaalrollis Gaucki sõnul
on viimase poole sajandi jooksul arenenud sidemed ime,
mis võis realiseeruda vaid tänu iisraellaste usaldusele sakslaste vastu.
See on ime,
mis viimase 50 aasta vältel meie riikide vahel toimunud on.
Ime, mis võis realiseeruda
vaid tänu iisraellaste usaldusele sakslaste vastu.
Meenutame seda täna rõõmu ja tänulikkusega.
President Rivlin teenis aplausi,
kui meenutas Saksamaal sündinud kuulsa juudi helilooja
Felix Mendelssohni mälestust, kelle muusika üritusel kõlas.
Täna näib mulle, et anname panuse Mendelssohni loominguajalukku,
kui esitame tema teost siin Berliini hoones,
et tähistada Saksamaa ja Iisraeli diplomaatiliste suhete sõlmimist
ja Iisraeli 67. Iseseisvuspäeva.
Pidustustega lõppes Rivlini 2-päevane visiit Berliini,
kus ta kohtus kantlser Merkeli ja Saksa välisministri Steinmeieriga.
President Rivlin, endine parempoolne rahvasaadik,
kes on vastu Palestiina riigi sünnile,
valiti Shimon Perese järel Iisraeli presidendiks 2014. a juunis.
74-aastane Rivlin on peaminister Netanyahu Likudi liige.
Ta kaldub poliitikas iseseisvusele
ja tema suhted peaministriga on jahedad.
Rivlin on kutsunud looma konföderatsiooni palestiinlastega,
mitte iseseisvat Palestiina riiki.
Palestiina juhtkond on idee tagasi lükanud.
Saksa kaitseminister Ursula von der Leyen
kohtus Jeruusalemmas peaminister Netanyahuga ja ütles,
et Saksamaale on oluline kuulata hoolega Iisraeli muresid
Iraaniga sõlmitava tuumaleppe suhtes.
Arutasin oma kolleegiga intensiivselt Lausanne'i ja valmivat lepingut.
Hetkel eksisteerib vaid raamlepe
ja meil on oluline kuulata hoolega Iisraeli muresid ja ettepanekuid,
kui käivad läbirääkimised lepingu detailide üle.
mis peaks looma läbipaistvust ja järelvalvet.
Peaminister Netanyahu rõhutas, et Saksamaa, kes on P5+1 liige,
mis peab rahvusvahelise kogukonna nimel Iraaniga tuumakõnelusi,
näitas, et mõistab juudiriigi muresid.
Tema sõnul tahab Iisrael praegusest paremat lepingut.
Meie meelest on vaja paremat lepet kui see, mida Lausanne'is pakuti.
Usun, et see on oluline meie ühisele tulevikule ja julgeolekule.
Iga kord, kui olen vestelnud kantsler Merkeliga,
on mulle muljet avaldanud, kui hästi ta neid väljakutseid mõistab.
Ootan võimalust arutada teiega seda ja meie koostöö edendamist.
Diplomaadid püüavad täita lünki
2. aprillil Lausanne'is, Šveitsis, sõlmitud raamleppes,
mis piiraks Iraani tuumaprogrammi
ega laseks sel kiiresti tuumapommini jõuda
ja annaks Läänele aega reageerida.
Mõned lääneriigid, sh Iisrael, kardavad, et Iraani tuumaprogramm
on mõeldud tuumarelva loomiseks.
Kui Iraan nõustuks Lääne nõudmistega,
kaotataks rahvusvahelised sanktsioonid,
mis on halvanud Iraani majandust.
Viinis jätkusid tuumakõnelused Iraani ja P5+1 vahel
(USA, Venemaa, Hiina, Inglismaa, Prantsusmaa ja Saksamaa).
Teherani pealäbirääkija asevälisminister Araqchi
avaldas lootust, et käesoleva nädala diplomaatia kannab vilja,
enne kui 30. juuni tähtaeg kätte jõuab.
USA hoiatas Iraani provokatsioonide eest
ja jälgib Iraani sõjalaevu,
mis saadavad Jeemenisse suunduvat kaubalaeva.
Iraan toetab Jeemeni šiiitlikke houthi mässulisi ja nende liitlasi.
Saudi Araabia ja selle sunniitlikud liitlased
on korduvalt süüdistanud Iraani võimupöörde toetamises Jeemenis,
saates relvi ja raha. Iraan eitab seda.
Iraan avaldas soovi saata Jeemenisse humanitaarabi,
kuid keeldus sellest ÜRO kaudu, mis on kehtestanud protsessi,
kindlustamaks, et militantidele relvi ei toimetata.
USA jälgib Iraani järjekordset meresaadetist Jeemenisse.
Ootame, et Iraani pakutud humanitaarabi
toimuks ÜRO seatud protsessi kaudu.
ÜRO rajas abitöö Djiboutis,
kus humanitaarabi maha laetakse.
Protsessi jälgivad ÜRO eksperdid
ning abi jagatakse tõhusalt neile,
kes seda Jeemenis enim vajavad.
Tähtis on seegi, et selle logistikakeskuse kasutamine Djiboutis
võimaldab jõustada ÜRO Julgeolekunõukogu resolutsiooni 2216
mis kehtestas relvaembargo houthi mässuliste vastu.
Lastes ÜRO-l töödelda humanitaarabi ja seda laiali jagada,
jõustame relvaembargot
ja jagame samal ajal efektiivselt abi neile, kes seda enim vajavad.
USA president Obama ootab,
et Iisraeli uus valitsus ja PO töötaksid kahe riigi lahenduse suunas.
Intervjuus Londonis baseeruvale ajalehele A'sharq al-Awsat
ütles Obama, et pole kaotanud usku kahe riigi lahendusse,
kuid regionaalsed pinged
ja kahtlused poolte tõsiduse suhtes rahuprotsessis
raskendavad progressi.
Seepärast hindab Washington oma vastava seisukoha ümber.
Valge Maja selgitas siiski,
et ümberhindamine ei tähenda diplomaatilisi suhteid Iisraeliga,
vaid pigem lahendust
aastakümneid kestnud palestiinlaste ja Iisraeli konfliktile.
Me ei kavatse ümber hinnata oma diplomaatilisi suhteid Iisraeliga.
USA-Iisraeli suhted on tugevad
ja keskenduvad eelkõige üliolulisele julgeolekukoostööle.
Julgeolekukoostöö on oluline Iisraeli eksistentsile
ja rahvuslikule julgeolekule
aga ka Ameerika rahvale ja rahvuslikule julgeolekule.
President mõtles,
et peaministri märkused kahe riigi lahenduse kohta
nõudsid tingimata meie lähenemise ümberhindamist
mis puudutab Iisraeli ja palestiinlaste konflikti lahendamist.
Aitäh vaatamast! Taevaminemispüha tõttu
Iisraeli Uudiseid homme-ülehomme eetris pole.
Soovime teile Jeruusalemma tiimi poolt häid pühi!
Kohtumiseni esmaspäeval!
Tõlge: Monika Jaaguri